burgasdotpro/wikipedia huggingface dataset:
Svaly krku

Svaly krku (musculi colli) zabezpečujú niekoľko samostatných funkcií. Poskytujú podporu a pohyb hlave a krčnej chrbtici, umožňujú prehĺtanie a reč. 
Povrchovú vrstvu tvorí "platysma". Je to tenká svalová vrstvička, ktorá začína na hrudníku v úrovni druhého rebra a vystupuje po povrchu krku až na sánku a do kože úst a líc. Jej účinok možno vidieť pri extrémnej námahe, napr. u bežcov, keď sťahuje celú dolnú peru, kožu krku a vytvára vertikálne vrásky. Platysma pomáha však aj pri otváraní sánky, najmä pri zívaní.
Ďalšie svaly krku:
Monika Hilmerová

Mgr. art. Monika Hilmerová (* 7. október 1974, Bratislava) je slovenská herečka. Má o dva roky staršieho brata Viktora a je vydatá za tanečníka Jara Bekra, s ktorým má dcéru Zaru a syna Leonarda.
Život.
Prvý hraný film ("O sláve a tráve") natočila už ako 10-ročná. V divadle začala ako 16-ročná, keď sa stala členkou Radošinského naivného divadla (19912003), neskôr Činoherného umeleckého súboru Slovenského národného divadla (20032006, 2008súčasnosť). Hosťovala však aj na iných profesionálnych scénach ako Štúdio L+S (1994), Astorka Korzo ’90 (2003) či Aréna (2007).
Vyštudovala andragogiku na Filozofickej fakulte Univerzity Komenského (19931998) a herectvo na Vysokej škole múzických umení (19982002) v Bratislave.
Filmografia.
Filmografiu Hilmerovej zastupuje v distribúcii dvanásť celovečerných hraných filmov, na poli krátkometrážnej kinematografie boli jej príspevky zaznamenané v troch prípadoch. V rámci televízneho formátu bola bez ohľadu na metráž filmu obsadená do dvadsiatich hraných snímkov a dvanástich seriálov vrátane dvoch minisérií, dvoch antológií i sitkomov; jeden titul predstavuje TV záznam divadelnej inscenácie.
Ocenenia.
Podľa prieskumu NOC sa v roku 2003 dostala do prvej dvadsiatky najobľúbenejších domácich herečiek, zatiaľ čo v prieskume agentúry GfK z roku 2009, sa umiestnila v prvej desiatke najatraktívnejších slovenských hercov.
PNS

PNS môže byť skratka pre:
Andrej Bagar

Andrej Bagar (* 29. október 1900, Trenčianske Teplice – † 31. júl 1966, Bratislava) bol slovenský herec a divadelný režisér. 
Od roku 1914 sa učil vo Viedni za čalúnnika a súčasne študoval dekoratérstvo na umelecko-priemyselnej škole. Pracoval ako robotník, hotelový sluha, kurič. Od roku 1922 študoval herectvo na dramatickom konzervatóriu v Prahe. 
V rokoch 1923 - 1925 a 1939 bol členom činohry SND. Medzitým hral v Košiciach a Pardubiciach. V rokoch 1939 - 1940 pre svoju protifašistickú činnosť bol väznený. Po prepustení pôsobil pod kr. menom "Ján Minárik" ako režisér bratislavského rozhlasu. V roku 1944 sa stal spoluzakladateľom Slovenského komorného divadla v Martine. Po uvedení inscenácie Filip II. mu zakázali pobyt v Martine. Odišiel do SNP, kde s divadelným súborom pôsobil medzi povstalcami (najprv ako komisár, neskôr založil a viedol Frontové divadlo). Po oslobodení bol do roku 1951 umeleckým riaditeľom SND. Od roku 1950 až do svojej smrti bol tiež pedagógom a tiež rektorom VŠMU. 
V mladosti bol verejne činný. Od roku 1938 bol aktívnym členom KSČ. V rokoch 1957 - 1965 bol predsedom ZSDU. Dlhé roky bol členom UV KSČ a poslancom SNR.
Vo svojom hereckom vývine prešiel od postáv mladistvých elegánov po psychologicko vrstevnatejšie portréty veľkého množstva postáv v hrách domácich i zahraničných autorov. 
Vo filme hral od roku 1935.
Za svoju činnosť bol často ocenený: 1934 - nositeľ Štefánikovej ceny za dramatické umenie, 1945 - nositeľ národnej ceny, 1947 - Československý vojnový kríž, 1947 a 1951 laureát štátnej ceny, 1949 - nositeľ Radu 25. februára, 1955 - nositeľ Radu republiky a titul národný umelec, 1960 - nositeľ Radu práce.
Je po ňom pomenované Divadlo Andreja Bagara v Nitre a Bagarova ulica v Bratislave, Banskej Bystrici, Martine a v Žiline.
John Bauer

John Bauer (* 4. jún 1882, Jönköping, Švédsko – † 20. november 1918 Vättern) bol švédsky maliar a ilustrátor.
Bol synom bavorského mäsiara, ktorý emigroval v roku 1863 do Švédska. Už pri štúdiu na akadémii výtvarných umení ilustroval knihy. Charakteristické pre neho boli hlavne kresby trollov.
Zomrel ako 35-ročný, s manželkou Ester a trojročným synom Bengtom sa v búrke utopili na jazere Vättern počas plavby parníkom Per Brahe do Štokholmu.
Vplyv jeho umeleckého rukopisu možno vidieť napríklad v dielach ilustrátorov Arthura Rackhama, Kaya Nielsena a Briana Frouda.
Messinský prieliv

Messinský prieliv je prieliv medzi východným výbežkom Sicílie a južným výbežkom Kalábrie v Taliansku. Spája Tyrrhenské a Iónske more a v budúcnosti jeho oba brehy prepojí most.
Ida Kelarová

Ida Kelarová, rod. "Bittová" (* 10. február 1956, Bruntál) je česká speváčka, muzikantka a zbormajsterka. Sestra speváčky a herečky Ivy Bittovej.
Pochádza z rómskej moravskej hudobnej rodiny. Jej otec Koloman Bitto bol známy rómsky muzikant. Detstvo prežila vo Vrbně pod Pradědem, Prešove a v Horních Salibách. Študovala ĽSÚ v Opave a Janáčkove konzervatórium v Brne (študovala hru na klavír a violončelo). V rokoch 1975 – 1982 pôsobila ako herečka a speváčka v Divadle Na provázku v Brne. V roku 1982 sa presťahovala za manželom do Walesu. V roku 1985 odišla do Dánska, kde začala koncertovať a učiť rómske piesne. Neskôr pôsobila v Nórsku a opäť vo Walese. V roku 1995 sa vrátila do Česka. V Bystrém na Českomoravskej vysočine založila Medzinárodnú školu pre ľudský hlas. Organizuje medzinárodné workshopy, multietnické projekty, rómsky festival Gypsy Celebration Hartmanice a v rôznych krajinách zakladá spevácke zbory s repertoárom rómskych piesní Apsora. V roku 1999 vytvorila spolu so svojím terajším partnerom Desideriom Duždom skupinu Romano Rat (Rómska krv), s ktorou koncertuje po celom svete. 
Za hudbu k filmu Zpráva o putování studentů Petra a Jakuba bola v roku 2001 nominovaná na Českého leva.
Jiří Welsch

Jiří Welsch (* 27. január 1980, Pardubice, Česko-Slovensko) je basketbalovým hráčom, v súčasnosti pôsobiacim v tíme Unicaja Malaga v španielskej lige ACB. Predtým viac rokov pôsobil v americkej NBA.
Welsch začal svoju profesionálnu kariéru ako mladý teenager s tímom BHC SKP Pardubice z Čiech, kde hral do roku 1998. Na sezónu 1998/99 podpísal zmluvu s tímom Sparta Praha (Česko), a potom s tímom Olimpija Ljubljana (Slovinsko), kde hral do roku 2002. V sezóne 2001/02 bol menovaný najužitočnejsím hráčom (MVP) Mattoni ligy.
V roku 2002 bol do draftovaný do NBA ako číslo 16 tímom Philadelphia 76ers, no vzápätí bol vytradeovaný do tímu Golden State Warriors. Tam strávil sezónu 2002/03 (priemery na zápas: 1,6 bodov, 0,8 doskokov, 0,7 asistencií, celkovo 37 zápasov), po ktorej bol 18. augusta 2003 vymenený do tímu Dallas Mavericks. V Dallase však neodohral ani jeden zápas a 20. októbra 2003 ho poslali do tímu Boston Celtics.
Jiří Welsch sa stal posilou tímu Celtics (priemery na zápas: 8,5 bodov, 3,2 doskokov, 2,0 asistencií, celkovo 136 zápasov). Navzdory hernému zlepšeniu bol 24. februára 2005 vymenený do tímu Cleveland Cavaliers, kde strávil zvyšok sezóny 2004/05 (priemery na zápas: 2,9 bodov, 1,8 doskokov, 1,2 asistencií, celkovo 16 zápasov). 28. júna 2005 bol vymenený do tímu Milwaukee Bucks.
Národné modlitebné raňajky

Národné modlitebné raňajky (ang. "National Prayer Breakfast") je udalosť organizovaná pravidelne vo februári od roku 1953 vo Washingtone konzervatívnou kresťanskou organizáciou "Fellowship Foundation". Na raňajkách sa zúčastňuje až 3 000 osobností z celého sveta. Počas raňajok má obyčajne prejav prezident USA.
Iné projekty.
HyperZ

HyperZ je technológia na urýchlenie práce s pamäťou. Túto technológiu vyvinula firma ATI Technologies. Základom HyperZ sú tri komponenty: Hierachical Z Buffer, Z buffer compression a Fast Z clears. Zatiaľ najnovšou verziou HyperZ je HyperZ HD.
Hierarchical Z buffer.
Táto časť technológie HyperZ umožňuje odstrániť výpočty pixelov, ktoré nebudú viditeľné na výslednom obraze. Napríklad HyperZ dokázalo v jednom takte odstrániť 8 nepotrebných pixelov, ale HyperZ II dokázalo v jednom takte odstrániť až 64 pixelov.
Z buffer compresion.
Táto časť technológie HyperZ disponuje algoritmom na bezstratovú kompresiu textúr.
Fast Z clears.
Táto časť technológie HyperZ zvyšuje efektivitu využitia pamäte, a to tým že po vykreslení každej snímky vyčistí pamäť grafickej karty.
Pobrušnica

Pobrušnica alebo peritoneum (lat. "peritoneum") je tenká serózna blana, ktorá vystiela brušnú dutinu a obaľuje orgány v nej sa nachádzajúce. Je lesklá a hladká. Jej plocha je veľká a dosahuje plochu kože.
Histológia.
Mikroskopické zloženie pobrušnice je dosť zložité. Hlavnou zložkou je vrstva mezoteliálnych buniek, ležiacich na podklade z väziva. Tento podklad sám pozostáva z niekoľkých vrstiev.
Anatómia.
Peritoneum sa rozdeľuje na:
Časti peritonea, ktoré spájajú parietálny a viscerálny list sa označujú podľa svojej stavby ako väz (lat."ligamentum"), riasa (lat. "plica"), alebo úpon čreva (lat. "mesenterium"). 
Ide v podstate o jeden súvislý, zvrásnený obal, ktorý vystieľa priestory medzi orgánmi a brušnou stenou.
Retroperitoneum

Retroperitoneum ("retro" - za) je anatomický priestor, ktorý sa nachádza pod pobrušnicou a samotnou brušnou stenou alebo panvovým dnom. Orgány, ktoré sa v tomto priestore nachádzajú, sa nazývajú retroperitoneálne - typickým príkladom je oblička alebo pankreas.
Pacient

Pacient (z lat. patiens = trpezlivý, trpiaci &lt; lat. pati = znášať, trpieť) je človek, ktorý sa z najrôznejších príčin dostal do starostlivosti lekára – utrpel úraz, má infekčné, zápalové, nádorové alebo iné ochorenie. Ak ide o preventívnu prehliadku, z psychologických dôvodov sa často používa termín klient.
Svaly hornej končatiny

Svaly hornej končatiny (lat. "musculi membri superioris") sa podľa svoji topograficko-anatomických vzťahov delia na nasledovné skupiny:
Svaly ramena.
Zadná skupina.
ma 3 hlavy: caput longum,caput laterale,caput mediale
Odstup:tuberculum infraglenoidale,tuberculum majus,zadna plocha humeru
Upon:olecranon ulnae
Funkcia:addukcia ramena,extenzia v lakti
Svaly predlaktia.
Predná skupina.
Druhá vrstva.
Odstup:epicondylus medialis humeri
Upon:2,3,4,5 prst
Funkcia:flexia v lakta,zapastia a klbov ruky
Štvrtá vrstva.
Odstup a upon: lezi medzi distalnymi tretinami radia a ulny
Funkcia:pronacia
Svaly dolnej končatiny

Svaly dolnej končatiny () sa delia vzhľadom na topograficko-anatomický vzťah na dve hlavné skupiny:
Bedrové svaly.
Predná skupina.
O:Priečne výbežky posledného hrudného a lumbálneho stavca
U:trochanter minor
F:dôležitý pri chôdzi, flexia chrbtice, addukcia
Leží v entromediálnej strane m. psoas major. Často je len zachovaná ako lesklá plochá šľacha.
O:fossa iliaca
U:trochanter minor
F:ventrálna flexia v bedrovom kĺbe
Zadná skupina.
O:os sacrum, vonkajšej plochy lopatky bedrovej kosti, kostrč
U:pod trochanter major
F:abdukcia, addukcia, udržiava sklon panvy v stoji a pri chôdzi
O:vonkajšej plochy lopatky bedrovej kosti
U:trochanter major
F:flexia,extenzia
O:tuber ischiadicum
U:crista intertrochanterica
F:vonkajšia rotácia
O:spina ossis ischi
U:trochanter major
F:vonkajšia rotácia
O:tuber ischiadicum
U:trochanter major
F:vonkajšia rotácia
O:foramen obturatum
U:fossa trochanterica
F:vonkajšia rotácia
O:spina iliaca anterior superior
U:m.gluteus maximus
F:flexia abdukcia v bedrovom kĺbe
O:Facies anterior ossis sacri
U:trochanter major
F:vonkajšia rotácia
Svaly voľnej časti dolnej končatiny.
Stehenné svaly.
Predná skupina.
O:spina iliaca anterior superior
U:tuberositas tibie
F:flexia kolena, vnútorná rotácia tibie
1.m.rectus femoris O:spina iliaca anterior inferior
2.m.vastus medialis O:linea aspera
3.m.vastus lateralis O:Linea aspera
4.m.vastus medius O:ventrálna plocha femuru
U:patella, ligamentum patellae kt.sa upína na tuberositas tibie
F:zúčastňujú sa pri chôdzi
Vnútorná (mediálna) skupina.
O:Dolné rameno ossis pubis
U:Pes Anserinus
F:addukcia bedra
O:synfyzy
U:linea aspera
F:vonkajšia rotácia
O:synfyza
U:pes anserinus
F:vnútorná rotácia
O:tuber ischiadicum
U:linea aspera
F:vonkajšia rotácia
O:pecten ossis pubis
U:trochanter minor
F:vonkajšia rotácia
Zadná skupina.
O:tuber ischiadicum
U:pes anserinus
F:vnútorná rotácia
O:tuber ischiadicum
U:mediálny condylus tibie
F:vnútorná rotácia
Má dve hlavy:
U:caput fibulae
F:vonkajšia rotácia kolena
Lýtkové svaly.
Vonkajšia (laterálna) skupina.
O:caput fibulae
U:1.a5.metatarz
F:zdvíhanie vonkajšieho okraja nohy
Predná skupina.
O:laterárny bok tibie
U:os cuneiforme, palcový metatarz
F:supinacia
O:membrana interossea
U:koncové články 2. a 5. prst
F:extenzia prstov
O:stredná tretina fibuly
U:druhý článok palca
F:extenzia palca
Zadná skupina.
musculus gastrocnenius
a-caput mediale
ostup medialny condyl tibie
b-caput laterale 
ostup lateralny condylfemur
c-musculus soleus
ostup-capitulum fibule
"upon"-vytvárajú achilovu šľachu, ktorá končí na tuber calcaneus
Pošva (vagína)

Pošva alebo vagína (lat. "vagina", gr. "kolpos") je svalovo-väzivová trubica, ktorá je vývodnou pôrodnou cestou a súčasne ženským kopulačným orgánom. Predná stena pošvy je dlhá asi 7 cm, zadná okolo 9 cm. Do horného konca pošvy sa vnára krčok maternice, okolo ktorého sa vytvára klenba pošvy ("fornix vaginae"), Dolný koniec pošvy sa otvára medzi malými pyskami ohanbia do predsiene pošvy ("vestibulum vaginae"), okraj tvorí poševný otvor (lat."ostium vaginae"). Na začiatku pošvy je u väčšiny žien, ktoré nemali pohlavný styk, tenká slizničná duplikatúra, tzv. panenská blana ("hymen"). Hymen neuzatvára vagínu úplne. Ostáva v ňom malý otvor, ktorý umožňuje odtok menštruačnej krvi. Vnútro vystiela sliznica, ktorá vytvára pomerne vysoké krkvy ("rugae vaginales"), ktoré sú usporiadané do stĺpcov ("columnae rugarum"). Sliznica je krytá nerohovatejúcim dlaždicovým epitelom, ktorý neobsahuje nijaké žliazky. Sekrét zvlažujúci povrch sliznice pošvy je transsudátom ciev stien pošvy a produkt bakteriálnej flóry osídľujúcej pošvu ("Lactobacilus acidophilus"). Svalovina pošvovej steny je hladká, sieťovite usporiadaná. Okolo dolnej časti pošvy sú aj vlákna priečne pruhovaných svalov, ktoré majú charakter zvierača. Adventícia pošvovovej steny je tvorená hustým kolagénnym väzivom, bohato prekrveným a s množstvom vetvičiek nervov.
Semenník (anatómia)

Semenník alebo testis (lat. "testis, didymus, testiculus, spermarium", gr. "orchis, didymis") je zárodočná žľaza živočíchov, v ktorej sa tvoria rozmnožovacie bunky (sparmatozoá, spermie a pod.).
Semenník človeka.
Semenník je párová žľaza uložená v dolnej časti mieška. Patrí k vnútorným pohlavným orgánom. Má sploštený tvar, pri pohľade zboku je oválny. Priemerná dĺžka 4,5 cm, šírka 3 cm a hrúbka 2 cm, váži 25 až 30 gramov.
Semenník je zavesený na semennom povrazci (ľavý semenník je nižšie ako pravý), ktorý prebieha po jeho zadnom okraji. Semenník je tvorený z parenchýmu, ktorý je pokrytý väzivovou blanou - belavým obalom semenníka ("tunica albuginea"), z ktorého odstupujú k zadnému okraju lúčovito idúce priehradky ("septula testis"), ktoré rozdeľujú semenník na lalôčiky semenníka ("lobuli testis"). Počet lalôčikov kolíše od 100 do 250 a ich tvar je kužeľovitý. Lalôčiky obsahujú stočené semenotvorné kanáliky ("tubuli seminiferi contorti"). Každý lalôčik obsahuje semenotvorný epitel, z ktorého vznikajú spermatozoidy. Pri zadnom obvode semenníka sa 3–4 semennotvorné kanáliky navzájom spájajú a vytvárajú sieť semenníka ("rete testis"). Z tejto siete vystupuje až 18 vývodov semenníka ("ductuli efferens testis"), ktoré sa vnárajú do hlavy nadsemenníka. V stenách semenotvorných kanálikov sú nezrelé pohlavné bunky čiže spermie, ktoré sa uvoľňujú a sú zatlačované do nadsemenníkov.
Predstojnica

Predstojnica alebo predstojná žľaza alebo prostata (lat. prostata) je nepárový žľaznatý orgán, uložený na svalovom dne panvy, kde svojou hornou plochou zrastá so spodinou močového mechúra. Celou žľazou prechádza vretenovite rozšírená časť močovej rúry. Prostata má tvar gaštana, je široká asi , vysoká a hrubá  – hmotnosť priemerne 20 g. Do normálnej veľkosti dorastá v 17 rokoch. Prostata sa skladá zo žľaznatého tkaniva a svalovej zložky. Sekrét prostaty je výlučok 30 – 50 drobných žliazok, ktorý má za úlohu zvlhčovať močovú rúru pred vystreknutím spermy ale nie je objemovo najväčšou súčasťou ejakulátu. Tvorí asi 30 % objemu ejakulátu a jej sekrét ma mierne kyslé pH.(pH=6,4). (Najväčšiu časť ejakulátu vytvárajú mechúrikovité žľazy v semenníkoch (Glandulae vesiculosae) a to až 70 %). V starobe sa prostata často zväčšuje (hypertrofuje), čo má za následok stláčanie močovej rúry a poruchy močenia. Prostata je obalená puzdrom – fasciou, z ktorej dovnútra vystupujú elastické vlákna a spolu s hladkou svalovinou vytvárajú tzv. strómu celej žľazy.
Semenný mechúrik

Semenný mechúrik (lat. "vesicula seminalis", u živočíchov aj "glandula vesicularis") je orgán u živočíchov a človeka. Je dlhý 4-5 cm. 
Človek.
U človeka je to párový orgán, ktorý ma podobu vakovitej, až 12 cm dlhej a 7 mm širokej trubice, ktorá je viacnásobne esovito ohnutá. Jednotlivé ohyby sú k sebe priložené a steny vzájomne spojené väzivom. Vývod semenného vačku sa spája s vývodom semenného kanálika a spolu ústi pod močovým mechúrom do močovej rúry v tzv. semennom hrbčeku ("colliculus seminalis"). Tvorí objemovo najväčšiu časť ejakulátu (cca 70%) a sekrét má zásadité pH=7,6.
Živočíchy.
Aj ostatné cicavce, okrem mäsožravcov, majú obdobný orgán, nie u všetkých druhov ide však o mechúrik, napríklad u párnokopytníkov je to kompaktná žľaza.
Ako semenný mechúrik sa označujú aj nádobovité orgány na uskladnenie spermií samičiek (napr. mravec) aj samcov (napr. vážka).
Kožná žľaza

Kožné žľazy (lat. "glandulae cutis") sú žľazy v koži. 
Človek.
U človeka existujú tieto typy kožných žliaz, ktoré majú rozdielnu štruktúru i funkciu:
Nemcovce

Nemcovce môžu byť:
Nemcovce (okres Bardejov)

Nemcovce sú obec na Slovensku v okrese Bardejov.
Kylie Minogue

Kylie Ann Minogue (* 28. máj 1968, Melbourne, Viktória, Austrália) je austrálska speváčka a príležitostná herečka. Preslávila sa v polovici 80. rokov 20. storočia najmä vďaka postave Charlene v telenovele "Susedia". Od konca 80. rokov naplno rozbehla pozoruhodnú spevácku kariéru, ktorá trvá až do dnešných dní. Jej mladšia sestra Dannii Minogue je tiež známa speváčka.
Diana Mórová

Diana Mórová (* 18. február 1970, Bratislava) je slovenská herečka.
Životopis.
V rokoch 19881992 študovala herectvo na VŠMU v Bratislave. Od roku 1992 je členka činohry SND v Bratislave. 
Hrala v televíznych seriáloch "Štúrovci" (1992), "Silvánovci" (19961997), "Zborovňa" (1999), "O ztracené lásce" (2001) a "Panelák" (2008).
V roku 2006 so svojim krasokorčuliarskym partnerom vyhrala televíznu súťaž TV JOJ, "Hviezdy na ľade".
Vrátnica

Vrátnica alebo hovorovo portálna žila (lat. "vena portae hepatis") patrí k najvýznamnejším žilám ľudského tela. Jej význam tkvie v tom, že privádza krv z tenkého čreva - bohatú na chemické zlúčeniny, ktoré organizmus vstrebal trávením potravy - do pečene na následné spracovanie. 
Vzniká spojením troch väčších žíl: 
K spojeniu dochádza za hlavou pankreasu - odvádza teda krv z nepárových orgánov brušnej dutiny. Tieto tri žily sa označujú aj ako „korene portálnej žily“. 
Z miesta sútoku beží vrátnica doprava a nahor za dvanástnik a vstupuje do pečeňovodvanástnikového väzu ("ligamentum hepatoduodenale"), ktorým sa dostane až do vrát pečene ("porta hepatis"). V pečeňovodvanástnikovom väze spolu s ňou prebieha aj žločovod ("ductus choledochus") a vlastná pečeňová tepna ("arteria hepatica propria"). V porta hepatis sa portálna žila delí na dve hlavné vetvy:
Počas svojho priebehu priberá portálna véna ešte ďalšie menšie prítoky:
Konečná stanica (film)

Konečná stanica () je slovenská filmová adaptácia úspešnej rovnomennej hry Radošinského naivného divadla.
Gilbert Keith Chesterton

Gilbert Keith Chesterton (* 29. máj 1874, Londýn – † 14. jún 1936, Beaconsfield) bol anglický spisovateľ, esejista, novinár a katolícky filozof.
Začiatkom 90. rokov 19. storočia – počas štúdia výtvarného umenia – prešiel Chesterton svetonázorovou krízou, jeho puritánska výchova sa stretla s dekadentným životným štýlom moderných maliarov, ktorý spisovateľ neprijal. Pravdepodobne z tých čias pochádza aj jeho zaujatosť voči modernému maliarstvu – vtedy impresionizmu. Chesterton štúdium výtvarného umenia zanechal, prešiel k štúdiu anglickej literatúry a duševný pokoj nakoniec našiel v obdive k okolitému svetu a vo svojráznej filozofii vďaky svetu. Svoje myšlienky azda najbrilantnejšie vyjadril v knihe "Ortodoxia, n"a svojich oponentov potom reagoval knihou "Heretici". 
Bol aj autorom detektívnych poviedok s hlavným hrdinom katolíckym kňazom "otcom Brownom". Tieto poviedky vychádzali od roku 1911 až do jeho smrti.
Porta

Porta môže byť:
Epidemiológia

Epidemiológia ("epi" – na, medzi, "demos" – ľudia, "logos" – veda o) - je vedná disciplína, ktorá skúma prečo, kedy a kde sa choroby vyskytujú, a spôsoby, akými sa prenášajú.
Epidemiológia sa zvyčajne rozdeľuje na:
Pracovník, ktorý sa zaoberá epidemiológiou sa označuje ako epidemiológ.
Farmakológia

Farmakológia ("pharmakon" – liek, droga, jed) je vedný odbor, ktorý študuje účinky, metabolizmus a použitie chemických látok liekov v liečbe chorôb. Zjednodušene povedané, skúma účinky liekov na biologické systémy. Zahŕňa vedomosti ohľadom zdrojov, chemických vlastností, biologických efektov a terapeutického použitia liekov. Nie je základom iba pre medicínu, ale aj farmáciu, ošetrovateľstvo, zubné lekárstvo a veterinárnu medicínu. 
S farmakológiou je často zamieňaná farmácia, čo je samostatná disciplína lekárskej vedy. Je to profesia zodpovedná za prípravu, dávkovanie, výdaj a vhodné použitie liečiv a poskytovanie služieb na dosiahnutie optimálnych terapeutických výsledkov.
Farmakológiu možno rozdeliť na 2 oblasti:
Aun Schan Su Ťij

Aun Schan Su Ťij (* 19. jún 1945, Rangún, Mjanmarsko) je prodemokratická aktivistka a politička v Mjanmarsku (bývalej Barme). V roku 1990 dostala Sacharovovu cenu za slobodu myslenia (formálne suspendovaná v 2020), v roku 1991 Nobelovu cenu za mier.
Životopis.
Je dcérou zdravotnej sestry Kchin Ťij a generála Aun Schana, ktorý v roku 1947 vyjednal nezávislosť Barmy od Spojeného kráľovstva a v tom istom roku bol zavraždený svojimi konkurentmi.
V roku 1948 bola vyhlásená nezávislosť Barmy a o dva roky sa jej matka stala veľvyslankyňou v Indii. Su Ťij matku nasledovala do Naí Dillí, kde absolvovala strednú školu. 
Od roku 1967 študovala v Oxforde v Anglicku filozofiu, prírodné vedy a ekonómiu. Tu stretla svojho budúceho manžela Michaela Arisa, ktorý študoval tibetskú civilizáciu. O tri roky sa zosobášili a odišli do Bhutánu, kde pracovala ako výskumná pracovníčka na "Kráľovskom ministerstve zahraničných vecí". Do Anglicka sa s manželom vrátila pred narodením prvého syna Alexandra v roku 1973. Michael sa zamestnal na univerzite v Oxforde v odbore tibetských a himalájskych štúdií. Druhý syn Kim sa narodil v roku 1977.
V tomto období začala Su Ťij pracovať na životopise svojho otca.
Do Mjanmarska sa vrátila v roku 1988, aby sa starala o svoju chorú matku.
V tom istom roku odstúpil dlhoročný vodca vládnucej socialistickej strany generál Ne Win, čo viedlo k masovým demonštráciám za demokratizáciu. Demonštrácie boli násilne potlačené a moc prevzala nová vojenská junta. Su Ťij, silno ovplyvnená filozofiou nenásilia Móhandása Gándhího, vstúpila do politiky, aby pomohla demokratizačnému procesu. Vládnuca vojenská junta ju ale v roku 1989 uvrhla do domáceho väzenia. Bola jej ponúknutá sloboda, ak odíde z krajinySu Ťij to však odmietla.
Vojenská junta v roku 1990 vyhlásila všeobecné voľby, ktoré strana "Národná Liga pre demokraciu" (NLD), vedená Aun Schan Su Ťij, presvedčivo vyhrala. Výsledky však junta vyhlásila za neplatné a odmietla jej odovzdať moc. To viedlo k medzinárodnému odsúdeniu barmského vojenského režimu a (čiastočne aj) k udeleniu Nobelovej ceny za mier Aun Schan Su Ťij v nasledujúcom roku. Finančnú cenu v hodnote 1,3 milióna dolárov Su Ťij použila na založenie zdravotnej a vzdelávacej nadácie pre ľud Barmy. V roku 1990 jej Európsky parlament udelil Sacharovovu cenu (V roku 2020 bola vylúčená spomedzi laureátov z dôvodu jej nečinnosti pri páchaní násilia na Rohingoch.).
Z domáceho väzenia bola prepustená v júli 1995. Bolo jej tiež dané jasne najavo, že ak opustí krajinu, aby navštívila svoju rodinu v Anglicku, nebude jej povolený návrat. Su Ťij zostala v Mjanmarsku a už sa nikdy nestretla so svojím manželom, ktorý zomrel v roku 1999.
Opakovane mala znemožnené stretnúť sa s prívržencami svojej strany a v septembri 2000 bola znova v domácom väzení. Po sérii rokovaní vedených Organizáciou Spojených národov (OSN) bola prepustená 6. mája 2002. O rok neskôr, v máji 2003, ju po zrážkach opozície s bezpečnostnými jednotkami vládnucej junty opäť zatkli a následne jej znovu nariadili domáce väzenie. Prepustili ju až po viac než siedmich rokoch, 13. novembra 2010.
Hradisko

Hradisko môže byť:
Karpatský pohár

Karpatský pohár je bridžový turnaj každoročne poriadaný Michalovským bridžovým klubom vo februári alebo marci. Od roku 2019 je zároveň Memoriálom Gabriela Hinďoša, ktorý bol dlhé roky predsedom Michalovského bridžového klubu.
Od roku 2019 je párový turnaj súčasťou Slovak bridge tour poriadaného Slovenským bridžovým zväzom.
Do roku 2005 pozostával z dvojkolového párového turnaja, v roku 2006 sa prvýkrát konala aj súťaž družstiev.
Projekt Karpatský pohár – medzinárodný turnaj v športovom bridži má za cieľ propagovať bridž ako športovú hru podobnú ako je šach a využiť turnaj na propagáciu Zemplína ako rekreačnej oblasti (Zemplínska Šírava, Vinianske jazero, Morské oko) a Michaloviec ako jeho hospodárskeho, kultúrno-historického a spoločenského centra.
Do roku 2008 sa turnaj konal v Michalovciach, v rokoch 2009-2017 na Vínom jazere, od roku 2018 na Šírave.
Topvar Trefy

Topvar Trefy je bridžový párový turnaj usporadúvaný v Topoľčanoch. 
Býva organizovaný v máji alebo júni. Vzhľadom na slovenské pomery širokú topoľčiansku juniorsku základňu je to turnaj, kde sa zvykne zúčastniť najviac juniorov na Slovensku. Od roku 2006 nesie prívlastok Memoriál Gustáva Komžíka - jedného zo spoluzakladateľov bridžového života v Topoľčanoch.
Veľká cena Košíc

Veľká cena Košíc je medzinárodný bridžový turnaj poriadaný Košickým bridžovým klubom v máji. Súťaží sa v pároch aj družstvách. Veľká cena je sprievodným podujatím "Dní mesta Košice."
Tarbucka (geomorfologická časť)

Tarbucka je geomorfologická časť Medzibodrockých pláňav, podcelku Východoslovenskej roviny. Je to výrazný krajinotvorný prvok vystupujúci v južnej časti roviny, na ľavom brehu rieky Bodrog.
Polohopis.
Nápadný, z diaľky viditeľný masív sa nachádza v juhozápadnej časti Východoslovenskej roviny, na západnom okraji podcelku Medzibodrocké pláňavy. Severne a západne sa vinie rieka Bodrog, lemovaná podcelkom Bodrocká rovina, južne a východne pokračujú Medzibodrocké pláňavy. Územie je odvodňované sieťou kanálov, ktoré vedú úpätím Tarbucky a smerujú do Malej Krčavy. Najvyšším vrchom je Tarbucka, vysoká 
Lokalita leží v Košickom kraji, v okrese Trebišov a zasahuje na katastrálne územie obcí Streda nad Bodrogom, Malý Kamenec, Veľký Kamenec a Somotor. Oblasť je bez významnejších ciest, pretože komunikácie vedú úpätím, kde spájajú tunajšie obce. Dopravnú tepnu regiónu plní severne vedúca cesta I/79 zo Slovenského Nového Mesta do Kráľovského Chlmca, na ktorú sa pripájajú všetky cesty nižších tried. Rovnako severným okrajom vedie železničná trať Košice – Čierna nad Tisou.
Geologická štruktúra.
Tarbucka je súčasťou georeliéfu sopečných extruzívnych telies. Jadro vrchov vytvára vypreparovaný sopečný útvar, extruzívny dóm (kopa). Severné svahy sú pokryté pieskom. Pahorkatina je produktom vulkanickej činnosti v období treťohôr. Skladá sa najmä z ryolitov, ryodacitov, tmavosivých andezitov a červených a žltých tufov. Na ťažbu spomínaných hornín bolo do 50. rokov 20. storočia v prevádzke niekoľko kameňolomov.
Charakteristickou črtou pahorkatiny sú okrem vrcholcov aj naviate piesky a pieskové duny. Jemný piesok pochádza zo svahov Karpát a často sa ťaží na stavebné účely. V starom kameňolome je možné nájsť aj obsidián.
Flóra.
Zloženie pôdy vytvára optimálne podmienky pre niektoré rastliny. Pahorkatinu pokrývajú oblasti lesa, lúk a viníc. Osemdesiat percent lesov tvorí v 19. storočí vysadený agát biely ("Robinia pseudoacacia"), zvyšok predstavujú druhy rodu dub. Vrcholce kopcov pokrývajú lúky a kroviny. Miestami v tenkých vrstvách pôdy sa rozšírili suchomilné skalničky. Okrajové polohy sú porastené vinohradmi. Andezitový kopec Tarbucka je jedinou lokalitou klinčeka neskorého ("Dianthus serotinus") v oblasti Východoslovenskej nížiny.
Fauna.
V priľahlej mokradi, národnej prírodnej rezervácii Tajba, žije Korytnačka močiarna ("Emys orbicularis"), ktorá znáša svoje vajíčka v okolitých pieskoch. 
Chránené územia.
Celá Tarbucka je súčasťou Chránenej krajinnej oblasti Latorica a časť územia patrí do prírodnej rezervácie Tarbucka a severný okraj do rezervácie Tajba.
Turizmus.
Vulkanická pahorkatina vystupuje výrazne nad okolitú krajinu a z najvyšších častí tak poskytuje zaujímavý výhľad. Na východnom okraji stojí na pahorku ruina hradu Veľký Kamenec. V lokalite nie sú značené turistické chodníky.
Dobroslava

Dobroslava môže byť:
Tobovia

Tobovia alebo Toba sú etnická skupina, indiánsky kmeň, v Argentíne, Bolívii a Paraguaji. Sú súčasťou väčšej skupiny pôvodného obyvateľstva v oblasti Gran Chaco, nazývaných Guajkurovia. V roku 2005 žilo v Argentíne 47 951 príslušníkov tejto skupiny v provinciách Chaco, Formosa a Santa Fe.
Sami sa nazývajú „"Qom-lik"“ čo v ich reči znamená prosto „"ľudia"“. Názov Toba je z guaraníjčiny a znamená „"vysoké čelo"“, čo tiež zodpovedá názvu „"frentones"“, ktorý im dali prví španielski osadníci. To preto, že Tobaovia si vpredu na hlave nakrátko režú, alebo strihajú vlasy na znamenie žiaľu.
Miroslav Dvorský

Miroslav Dvorský (* 16. apríl 1960, Partizánske) je slovenský operný spevák (tenor). Brat Petra Dvorského, Jaroslava Dvorského, Pavla Dvorského (brat Vendelín Dvorský je ekonóm). Miroslav a Jaroslav sú dvojčatá.
Zo života.
Po skončení Strednej priemyselnej školy strojníckej v Partizánskom vyštudoval Konzervatórium a VŠMU v Bratislave. Na VŠMU študoval u profesorky Idy Černeckej . Na opernej scéne debutoval v roku 1983. Absolvoval študijnú stáž v La scale v Miláne. Je prezidentom nadácie Memory, ktorá sa venuje výskumu Alzheimerovej choroby. Je ženatý, má dcéru Dorotu a syna Michala.
Dúbravka

Dúbravka môže byť:
Michael Kocáb

Michael Kocáb (* 28. júl 1954, Praha) je český hudobný skladateľ, inštrumentalista, spevák, občiansky aktivista a politik. V rokoch 20092010 bol ministrom pre ľudské práva a národnostné menšiny Českej republiky (nestraník nominovaný Stranou zelených).
Hudobná kariéra.
Michael Kocáb vyštudoval konzervatórium v Prahe (odbor organ a skladba). V roku 1977 založil skupinu Pražský výběr, ktorá výrazne ovplyvnila vývoj českej rockovej hudby v 80. rokoch minulého storočia. Činnosť skupiny v roku 1997 spolu s gitaristom Michalom Pavlíčkom obnovil. Po rozpadu pôvodnej zostavy skupiny Pražský výběr Kocáb vytvoril v roku 2006 projekt „"Pražský Výběr II"“ (Michael Kocáb – klávesy a spev, Klaudius Kryšpín – bicie, Zlata Emily Kinská – spev, vokály, perkusie, Glenn Proudfoot – sólová gitara, vokály, Richard Scheufler – basgitara, spev, vokály).
Michael Kocáb je autorom piesní, komorných skladieb, scénického oratória "Odysseus" a filmovej hudby (zložil hudbu k takmer dvadsiatim filmom, napr. Vlčí bouda). Za rok 2004 získal ocenenie Český lev za hudbu k filmu Kráľ zlodejov.
Politika a podnikanie.
V novembri 1989 spoluzakladal Občianske fórum a stal sa jedným z jeho popredných predstaviteľov. V rokoch 19901991 bol poslancom Federálneho zhromaždenia ČSFR. Ako podpredseda parlamentnej komisie pre dohľad na odsun Strednej skupiny sovietskych vojsk v Česko-Slovensku sa významne zasadil o odchod sovietskych vojsk. V októbri 1991 rezignoval na poslanecký mandát a odišiel z politiky. V nasledujúcich rokoch pôsobil ako poradca a spolupracovník prezidenta Václava Havla, zároveň podnikal.
Diskografia sólovej tvorby.
LP.
Štúdiové:
Výberové:
SP.
(**) 
Diskografia so skupinou Pražský výběr.
LP.
Štúdiové:
Koncertné:
Výberové:
Remixové:
Havaj

Havaj môže byť:
Mapučovia

Mapučovia (iné názvy: Mapučé, Mapuče, Mapuche; najmä vo význame 1 a 2 [a najmä staršie]: Araukáni alebo Araukánci; vo význame 1 staršie aj: Čé; vo význame 3 a 4 [staršie aj 1 a 2]: Molučé či Molučovia; po španielsky "mapuches", "araucanos", staršie "araucos", "moluches") je názov skupiny juhoamerických Indiánov. Presná definícia tejto skupiny je sporná, v literatúre sa uvádzajú tieto možnosti vymedzenia (porovnaj sčasti aj priloženú mapu):
Charakteristika.
Mapučovia (vo význame 1) sú domorodé etnikum obývajúce časť územia dnešných štátov Čile a Argentína. Na rozdiel od ostatných indiánskych národov sa im dlhý čas darilo udržať si nezávislosť, v Čile boli podmanení až v 80. rokoch 19. storočia, posledné veľké povstanie Mapučov bolo potlačené v roku 1934.
Echogenita

Echogenita je špeciálny termín, ktorý sa používa v rádiológií pri popisovaní charakteristiky tkanív a orgánov v rámci ultrasonografického vyšetrenia. Je vlastne vyjadrením relatívneho stupňa jasu danej štruktúry na obrazovke sonografického prístroja.
O „primeranej echogenite“ hovoríme vtedy, ak stupeň šedi danej štruktúry na obrazovke zodpovedá normálnemu sonografickému obrazu; o „zvýšenej“ alebo „zníženej echogenite“, ak je orgán "svetlejší" alebo „tmavší“ ako za normálnych okolností. Štruktúra je „izoechogénna“ ak sa jej stupeň šedi veľmi nelíši od okolitého tkaniva - napríklad izoechogénne ložisko v tkanive štítnej žľazy. O „hyperechogénnej“ a „hypoechogénnej“ štruktúre hovoríme vtedy, ak je stupeň šedi daného orgánu alebo ložiska vyšší alebo nižší ako okolia. Termín „mixechogénny“ sa používa vtedy, ak je ložisko zložené z viacerých drobnejších hyper- a hypoechogénnych oblastí.
Niekedy sa možno stretnúť i s termínom „nehomogénna echogenita“ - ten nie je správny, pretože sa vzťahuje skôr k echoštruktúre tkaniva.
Echogenita závisí najmä od schopnosti ultrazvuku prenikať tkanivami; čím ľahšie tkanivom preniká, tým „hypoechogénnejšie“ sa na obrazovke sonografu javí - príkladom takého prostredia je tekutina.
Plynatosť

Plynatosť (čriev) (iné názvy: nadúvanie (brucha), meteorizmus, tympania) je stav, pri ktorom v tráviacom trakte človeka dochádza k nadmernej tvorbe plynov. Príčinou ich tvorby sú baktérie usídlené v hrubom čreve.
I za normálnych okolností sa plyn v hrubom čreve tvorí, a sú bežné i krátkodobé zmeny v množstve jeho tvorby. Príčinou nadmernej tvorby môže byť porušenie mikrobiálnej rovnováhy v hrubom čreve - najčastejšie antibiotickou liečbou; alebo poruchy trávenia prijatej potravy - ochorenia žalúdka, pankreasu, pečene a žlčových ciest, tenkého i hrubého čreva.
Autochtónnosť

Autochtónnosť môže byť:
Opakom je pojem alochtónnosť.
Megahertz

Megahertz (MHz, alebo megacyklus za sekundu podľa starej nomenklatúry) je pomenovanie pre jeden milión (106) hertzov, jednotku frekvencie. Jeden megahertz jednoducho znamená „jeden milión za sekundu“ (1 000 000/s). Táto jednotka môže byť použitá pre ľubovolnú periodickú udalosť.
Sweet Home Alabama

Sweet Home Alabama môže byť:
Glória (budova)

Obytný dom Glória je obytná budova v Bratislave. Je vysoká 100,1 metrov a nachádza sa na Záhradníckej ulici v Ružinove neďaleko ružinovskej štvrti Rozadol. 
Glória má 29 nadzemných a jedno podzemné podlažie. Nachádza sa v nej 79 bytov. Najmenší jednoizbový má rozlohu 50 metrov štvorcových a najväčší mezonet na horných poschodiach 375 metrov štvorcových. Súčasťou domu sú dva samostatné rýchlovýťahy riadené počítačom, podzemné garáže a státia a nové typy drevohliníkových eurookien. Architektmi a autormi budovy sú Peter Gál a Juraj Furdík.
Ocenenia.
Glória vyhrala súťaž Obytný dom roka 2005.
V ankete Trend reality bola v októbri 2010 hlasujúcimi zvolená za najškaredšiu novostavbu na Slovensku.
Sústruh

Sústruh je mechanické zariadenie, ktoré otáča s obrábaným materiálom a zároveň mení jeho tvar pomocou rezných nástrojov. Triesková úprava materiálu alebo súčiastky pomocou sústruhu sa nazýva sústruženie. Pomocou sústruhu je možné vyrobiť rotačné súčiastky, vyvŕtať diery, vyrezať závit (vonkajší aj vnútorný) alebo vysústružiť roviny. Sústruh sa najčastejšie používa na opracovanie dreva a kovu. Materiál je buď upnutý v skľučovadle, medzi skľučovadlo a hrot, alebo medzi dva hroty. Sústruhom sa najčastejšie vyrábajú rotačné súčiastky ako napr. hriadele, noha na stoličke, basebalová palica atď.
Odborník pracujúci so sústruhom sa nazýva sústružník alebo tokár.
Hlavné druhy sústruhov.
Podľa obrábaného materiálu.
Na spracovanie dreva.
Najstarší druh sústruhov. Všetky ostatné druhy sústruhov boli odvodené z tohto jednoduchého sústruhu. Rotačný pohyb súčiastky je generovaný motorom alebo ručne. Obrábací nástroj je upevnený buď v nastaviteľnom držiaku alebo sa drží v rukách. Pri sústružení dreva je bežné po sústružení nechať materiál rotovať a vybrúsiť ho brúsnym papierom.
Na spracovanie kovov.
Pomocou sústruhu na spracovanie kovov sa odoberá z obrobku materiál pomocou rezných nástrojov upevnených v držiaku, ktorý je na podpore ovládanej rukou alebo strojovo. Podpora umožňuje priečny a pozdĺžny pohyb k obrobku vzhľadom na koľaje, po ktorých sa pohybuje. Otočný pohyb obrobku generuje motor. Pri sústružení sa vytvára teplo trením rezného nástroja o obrobok, preto sa chladí obrobok chladiacou kvapalinou, ktorá zároveň znižuje trenie. Pokiaľ by sme nechladili, bol by povrch drsný až o dve až štyri presnosné triedy. To je preto, lebo pri zlom chladení (aj zlých pracovných otáčkach) je väčšia pravdepodobnosť vzniku tzv. nárastku, čo sú kúsky obrábaného kovu, ktoré sa nalepujú na rezný hrot.
Chladenie je preto dôležité hlavne pri húževnatých kovoch s dlhou trieskou a vysokých otáčkach. Pri liatine a automatových oceliach je chladenie menej kritické, lebo nárastok prakticky nevzniká.
Podľa vyhotovenia.
Remeselné.
Najklasickejšie sústruhy, suport sa nastavuje ručne, sústruh treba pomerne často zastaviť a obrobok premerať. 
Nevhodné na sériovú výrobu, okrem rozvojových krajín.
Dosahovaná presnosť zhruba IT10, s veľkou námahou (a tiež značne dlho) aj IT7.
Problémy bývajú napríklad pri preložení obrobku z jedného sústruhu do druhého sústruhu alebo deliacej frézy, tam sa musí ešte raz premerať a prípadná excentricita sa musí vyrovnať napr kúskom alobalu.
Priemyselné.
V dnešnej dobe sa už celkom bežne používajú vysokopresné vykúvacie stroje (napr. Cincinatti (firma), ktoré sú s presnosťou na tom lepšie ako bežné sústruhy, ale sústruhy sú zas ovela flexibilnejšie.
Používajú sa na výrobu prototypov, malosériových výrobkov alebo náhradných dielcov na staré modely. Toto napr. pomáha šetriť skladovacie priestory.
Priemyselné sa delia na CNC stroje a na klasické sústruhy
Klasické:
CNC:
Poznámka: Produktivita sa tiež pri väčších sériách zvyšuje hrubými predodliatkami alebo predobrobkami, pri ktorých treba odoberať menej materiálu, a tým sa šetrí čas, energia aj nástroje.
Podľa počtu nožov:
Nezaradené:
Zápal pankreasu

Zápal pankreasu alebo pankreatitída je zápalové ochorenie podžalúdkovej žľazy, ktoré postihuje predovšetkým časť žľazy s vonkajšou sekréciou, a len v ťažkých prípadoch i hormonálne funkcie pankreasu. Rozlišujeme nasledovné klinické typy zápalov pankreasu:
Medzi jednotlivými formami nie sú vždy ostré hranice a sú možné prechody z jednej do druhej formy ochorenia. Rovnako etiologické faktory sú si podobné, a platia viac-menej pre všetky uvedené klinické formy.
Etiológia.
V našom regióne je najčastejšou príčinou pankreatitídy ochorenie žlčových ciest – tzv. biliárna pankreatitída. Úspešne jej sekunduje alkoholická pankreatitída. Ostatné príčiny sú podstatne vzácnejšie – hyperlipoproteinémia I. a V. typu, cystická fibróza, hemochromatóza, hyperparatyreóza, systémové vaskulitídy, úrazy, pooperačné komplikácie (najčastejšie po operácii žlčníka a žlčových ciest), lieky (kortikoidy, azatioprin, hormonálna antikoncepcia, tiazidy, paracetamol), vírusy (zápal slinnej žľazy - parotitis epidemica). Zhruba v 30% prípadov nie je možné určiť príčinu ochorenia.
Patogenéza.
Existuje nepochybná súvislosť pankreatitídy s ochorením žlčových ciest. Ako príčina sa uvádza zvýšenie tlaku v žlčových cestách so spätným tokom žlče do pankreatického vývodu, následnou aktiváciou pankreatických enzýmov, ktoré spôsobia „samonatrávenie“ samotného pankreasu. Problémom je, že k istému spätnému toku dochádza i za normálnych okolností – zrejme je nutné pôsobenie ďalších faktorov, ako napríklad poškodenie ochrannej výstelky pankreatického vývodu. 
Takisto nebol dokázaný priamy toxický vplyv alkoholu. Zistila sa však nadmerná sekrécia pankreatických enzýmov a zvýšený sklon k vločkovateniu pankreatickej šťavy, ktorá upcháva menšie vývodov.
Ochorenia dvanástnika môžu poškodiť ochrannú výstelku pankreatického vývodu a spôsobiť následnú zápalovú reakciu. Úrazy a infekcie uvoľňujú z poškodených buniek hydrolázy - látky, ktoré aktivujú činnosť pankreatických enzýmov.
Diagnostika.
Diferenciálna diagnostika.
Z ochorení tráviacej sústavy môžu napodobovať toto ochorenie zápal žlčníka, žalúdočný vred, zápal žalúdka. Z iných je potreba vylúčiť infarkt srdcového svalu, zápal pľúc, prípadne ďalšie nie menej významné, ale už nie život ohrozujúce ochorenia.
Liečba.
Konzervatívna.
Spočíva v aplikácii liekov proti bolesti, infúzií vo veľkom množstve, zamedzení príjmu potravy, zavedením nasogastrickej sondy a náhradou stravy v infúznych roztokoch. Pri rozvoji celkového zápalu podanie širokospektrálnych antibiotík. Pravidelná kontrola stavu vnútorného prostredia a liečba jeho porúch.
Chirurgická.
Pristupuje sa k nej vtedy, ak sa potvrdí prítomnosť väčších a rozširujúcich sa nekróz alebo komplikácií zápalu, ako je napr. väčšia pseudocysta. Vtedy je namieste operácia.
Gama Velidy

Gama Velidy sú meteorický roj, ktorý má maximum 5. januára.
Alfa Crucidy

Alfa Crucidy sú meteorický roj, ktorý má maximum 15. januára.
Delta Cancridy

Delta Cancridy sú meteorický roj od 14. decembra do 14. februára. Tento roj je najsilnejší od 1. januára do 24. januára s maximom 17. januára. Jeho radiant sa nachádza v súhvezdí Rak v blízkosti hviezdy Asellus Australis. Prvýkrát bol objavený v roku 1872, ale skutočné dôkazy sú až z roku 1971. Zdroj tohto meteorického roja je neznámy, ale zistilo sa, že je veľmi podobný s obežnou dráhou asteroidu 2001 YB5.
Alfa Hydridy

Alfa Hydridy sú meteorický roj, ktorý má maximum 19. januára. Ich radiant sa nachádza v súhvezdí Hydra.
Eta Carinidy

Eta Carinidy sú meteorický roj, ktorý trvá od 14. do 27. januára a maximum ma 21. januára. Prvýkrát bol pozorovaný v roku 1961 v Austrálii. V maxime sa vyskytujú 2 až 3 meteority za hodinu. Je pomenovaný podľa svojho radiantu, ktorý sa nachádza v blízkosti hviezdy Eta Carinae.
Alfa Carinidy

Alfa Carinidy sú meteorický roj, ktorý má maximum 30. januára.
Delta Velidy

Delta Velidy sú meteorický roj, ktorý má maximum 5. februára.
Alfa Centauridy

Alfa Centauridy sú meteorický roj, ktorý má maximum 7. februára. Nachádza sa v súhvezdí súhvezdí Kentaur. Jeho priemerná veľkosť je približne 2,5 s maximom 3 meteority za hodinu.
Omikron Centauridy

Omikron Centauridy sú meteorický roj, ktorý má maximum 11. februára.
Theta Centauridy

Theta Centauridy sú meteorický roj, ktorý má maximum 21. februára.
Februárové Leonidy

Februárové Leonidy sú meteorický roj, ktorý má niekoľko maxím vo februári.
Delta Leonidy

Delta Leonidy sú meteorický roj, ktorý má maximum 24. februára.
Gama Normidy

Gama Normidy sú meteorický roj, ktorý má maximum 13. marca.
Virginidy

Virginidy sú meteorický roj, ktorý má niekoľko maxím v marci a apríli.
Delta Pavonidy

Delta Pavonidy sú meteorický roj, ktorý má maximum 30. marca.
Libridy

Libridy sú meteorický roj, ktorý má niekoľko maxím v apríli. Ich radiant sa nachádza v súhvezdí Váhy (Libra).
Lyridy

Lyridy sú meteorický roj, ktorý má maximum 22. apríla.
Ich radiant leží blízko hranice Lýry s Herkulom. Nazývajú sa aj Aprílové Lyridy, podľa dátumu maxima ktorý je 21. apríla. Činný je však celú druhú polovicu apríla, najviac medzi 16. a 25. aprílom. V súčasnej dobe je slabým rojom, v minulosti však bol oveľa aktívnejší. Najstaršie zachované správy o činnosti Lyríd sú cez 2000 rokov staré. Správy o vysokej činnosti tohto roja sa zachovali v čínskych záznamoch z roku 15 pred Kr. Dráha prúdu meteoroidov súhlasí s kométou 1861 I, ktorej obežná doba je 415 rokov. Jeho frekvencia môže byť až 90 meteorov za hodinu, najčastejšie je ich však len okolo 15. Radiant leží na súradniciach rektascenzia = 271° deklinácia = +34°.
Pí Puppidy

Pí Puppidy sú meteorický roj, ktorý má maximum 23. apríla.
Mí Virginidy

Mí Virginidy sú meteorický roj, ktorý má maximum 29. apríla.
Omega Capricornidy

Omega Capricornidy sú meteorický roj, ktorý má maximum 2. mája.
Eta Aquaridy

Eta Aquaridy sú meteorický roj, ktorý má maximum 5. mája. Radiant tohto meteorického roja leží v súhvezdí Vodnár, blízko hviezdy Eta Aquarii, podľa ktorej dostali aj svoje pomenovanie. Ich materským telesom je Halleyho kométa. Objavujú sa vždy, keď Zem prechádza zostupným uzlom dráhy kométy. Pri prechádzaní výstupným uzlom sa na oblohe objaví meteorický roj Orioníd. Keďže Halleyho kométa obieha okolo Slnka retrográdne, meteory sa pohybujú v protismere obehu Zeme a vnikajú do jej atmosféry veľkými rýchlosťami. Prvé zmienky o roji pochádzajú z roku 74 pred Kr.
Alfa Scorpiidy

Alfa Scorpiidy sú meteorický roj, ktorý má maximum 16. mája.
Beta Corona Austrinidy

Beta Corona Austrinidy sú meteorický roj, ktorý má maximum 16. mája.
Júnové Bootidy

Júnové Bootidy sú meteorický roj, ktorý je aktívny medzi 26. júnom a 2. júlom každý rok. Väčšinou je aktivita tohto roja slabá, so zenitovou hodinovou frekvenciou 1 alebo 2. Niekedy je však ich aktivita výrazne vyššia, ako bola napríklad v roku 1916. Zatiaľ posledný dážď týchto meteorov bol pozorovaný v roku 1998, keď ich zenitová hodinová frekvencia dosiahla 100. Tento meteorický roj sa objavuje v čase, keď Zem prechádza dráhou kométy 7P/Pons-Winnecke, čo je krátkoperiodická kométa s periódou 6,37 rokov.
Južné Delta Aquaridy

Južné Delta Aquaridy sú meteorický roj, ktorý má maximum 28. júla. Materské teleso tohto roja je neznáme.
Názov tohto roja pochádza z polohy radiantu, ktorý sa nachádza v súhvezdí Vodnár, blízko jednej z najjasnejších hviezd tohto súhvezdia, Delta Aquarii. Existujú ešte Severné Delta Aquaridy, avšak južné sú považované za silnejší roj s priemernou hodinovou frekvenciou 15-20 meteorov za hodinu, so špičkou okolo 60 meteorov. Severné Delta Aquaridy dosahujú maximálne iba 10 meteorov za hodinu.
Drakonidy

Drakonidy alebo Giacobinidy sú meteorický roj, ktorý má maximum 8. októbra a jeho materské teleso je periodická kométa 21P/Giacobini-Zinner. Ich radiant sa nachádza v súhvezdí Draka.
Ursidy

Ursidy sú meteorický roj, ktorý má maximum 22. decembra. Ich aktivita sa začína obyčajne 17. decembra a trvá týždeň, do 25. alebo 26. decembra.
Južné Tauridy

Južné Tauridy sú meteorický roj, ktorý má maximum 5. novembra a je spôsobený kométou Encke.
Severné Tauridy

Severné Tauridy alebo Tauridy sú meteorický roj, ktorý má maximum 8. – 12. novembra a je spôsobený kométou Encke.
Je to ekliptikálny roj s činnosťou od 25. októbra do 25. novembra. Radiant je dvojitý a leží južne od Plejád na súradniciach rektascenzia = 56°, deklinácia = 14° a 22°. Tauridy sú nočným rojom. Zodpovedajú mu beta Tauridy, denný roj s maximom 29. júna. Oba roje majú svoj pôvod v Enckeho kométe. Frekvencia je okolo 8 meteorov za hodinu a meteoroidy vlietajú do atmosféry rýchlosťou 33 km/s.
Tauridy

Tauridy môžu byť:
Coma Berenicidy

Coma Berenicidy sú meteorický roj, ktorý má maximum 20. decembra.
Výstružník

Výstružník je upínaný nástroj určený na presné opracovanie vyvŕtaných, alebo vyhrubovaných dier. Opracúvajú sa ním valcové, alebo kužeľové diery. 
Pri vŕtaní sa nedá dosiahnuť vysoká presnosť. Pri väčšej požadovanej presnosti (IT7 až IT5) sa vyvŕta menšia diera a tá sa potom vyberie výstružníkom. Výstružník odoberá maximálne 0,5 mm materiálu.
Druhy výstružníkov.
Podľa spôsobu použitia môže byť výstružník:
Podľa tvaru otvoru sú výstružníky:
Väčšie otvory sa vystružujú súpravou viacerých výstružníkov.
Podľa konštrukcie sú výstružníky:
Geometria výstružníka.
Výstružník je viacrezný nástroj so 4 až 18 reznými hranami. Rezné hrany sú rozmiestnené nepravidelne (s rôznym rozstupom), aby sa lepšie dosiahol presný tvar otvoru.
Podľa druhu obrábaného materiálu sú rezné hrany rovné, alebo v skrutkovici so stúpaním 5° až 45°. Počet zubov býva párny, čo je dobré na premeriavanie.
Upínanie výstružníka.
Pri upínaní sa používaju tzv. voľné vložky, ktoré umožňujú malý osový výkyv výstružníka. Toto riešenie zabezpečuje aby bol výstružník vedený predvŕtaným otvorom, čo vedie k vyššej presnosti.
Quartétto

Quartétto je koprodukčný (slovensko-český) psychologický film. 
Príbeh o láske, vášni a nedorozumení na pozadí krutej skutočnosti. Hlavnými aktérkami filmového príbehu sú matka a jej tri dcéry.